Hemsil I kraftverk

Hemsil I kraftverk er et vannkraftverk i Hemsedal kommune i Buskerud fylke.  Kraftverket ble satt i drift i 1960, og utnytter et fall på 540 meter fra Flævatn til elven Hemsil. Flævatn reguleres mellom 1109 og 1084 moh. Vannet er oppdemmet og ved høy vannstand består magasinet av Gyrinosvatnet og Flævann. Deler av magasinet ligger i Ål kommune. Kraftverket er ett av fire i Hemsilutbyggingen.

Det er installert to francisturbiner hver på 35 MW. Normal årsproduksjon er på ca. 293 GWh.

Tilsiget er på 225 millioner m³ og nedslagsfeltet er på 250 km². Magasinkapasiteten er på 205 millioner m³.

Kraftverket forsynes gjennom en driftstunnel på 15 km. Kraftverket eies og driftes av Hafslund E-CO.

Referanser

Kilder

 NVE vannkraftdatabase
 Hafslund E-CO

Se også
Hemsil II kraftverk, Brekkefoss kraftverk og Gjuva kraftverk.

Kategori:Vannkraftverk i Buskerud
Kategori:Hafslund E-CO Vannkraft
Kategori:Kraftverk i Hemsedal
Kategori:Hallingdalsvassdraget
Kategori:Kraftverk etablert i 1960